kardosdrur/scandi-wiki huggingface dataset:
UNA-UNSO

UNA-UNSO (Ukrainsk folkeforsamling - Ukrainsk nationale solidaritet organisation) () er et højreekstremistisk, nationalistisk ukrainsk politisk parti, der blev grundlagt den 30. juni 1990 i Lviv af nationalistisk orienterede unge. Partiet består af den Ukrainsk folkeforsamling (UNA) og den paramilitære gren, Ukrainsk national solidaritet organisation (UNSO). UNA-UNSO er politisk præget af radikale antisemitiske og anti-russiske holdninger. Således sættes der spørgsmålstegn ved den historiske eksistens af Holocaust i publikationer fra organisationen.

Konflikter 

Under Nagorno-Karabakh-krigen kæmpede UNA-UNSO på Aserbajdsjans side. Under den første tjetjenske krig kæmpede UNA-UNSO på de tjetjenske separatisters side og under Transnistrienkrigen på Transnistriens side. Under krigen i Sydossetien i 2008 kæmpede 200 UNA-UNSO-medlemmer på den georgiske side mod Rusland.

Ideologi 

Partiet har et tæt forhold til Nationaldemokratische Partei Deutschlands, som anses for at promovere en neo-nazistisk ideologi. UNA-UNSO er almindeligt anset for at have anvendt nynazistiske metoder og ideologi.

International sikkerhedsekspert Andrew Mcgregor har i 2006 udtalt, at UNA-UNSO "bedst kan karakteriseres som en indflydelsesrig nichebevægelse", og at "organisationens store synlighed modsiges af det begrænsede antal medlemmer".

Kilder

Eksterne henvisninger 

Etableret i 1990
Højreekstremisme
Ukrainske oppositions grupper
Euromajdan
Tidevandsglansløber

Tidevandsglansløber (Cillenus lateralis) er en art af løbebiller i slægten Cillenus under glansløbere.
Billen fik sit videnskabelige navn i 1819 af Samouelle.

I Danmark forekommer tidevandsglansløberen relativt sjældent, men har været observeret omkring Esbjerg.

Henvisninger 

Løbebiller
Marija Jaremtjuk

Marija Nazarivna Jaremtjuk (ukrainsk: Марія Назарівна Яремчук, engelsk translitteration: Mariya Nazarivna Yaremchuk, født 2. marts 1993) er en ukrainsk sangerinde. Hun repræsenterede Ukraine ved Eurovision Song Contest 2014 med nummeret "Tick-Tock", der opnåede en sjetteplads.

Biografi 
Jaremtjuk er født den 2. marts 1993 i Tjernivtsi, Ukraine som datter af sangeren Nazarij Jaremtjuk. Jaremtjuk har en ældre halvsøster, Vera, fra sin mors første ægteskab, samt to ældre brødre fra sin fars side, Dmytro og Nazarij. Hun har sunget siden hun var seks år gammel.

Hun deltog i 2012 i den internationale sangerkonkurrence New Wave 2012, hvor hun opnåede en tredjeplads. Den 23. december 2012 deltog hun i Evrobatjennja 2013, den ukrainske forhåndsudvælgelse til Eurovision Song Contest 2013, med sangen "Imagine". Den opnåede en femteplads med 30 point. Året efter, den 21. december 2013, vandt hun den ukrainske finale med sangen "Tick-Tock". Sangen kvalificerede sig til finalen ved Eurovision Song Contest 2014 i København den 10. maj, hvor den opnåede en sjetteplads.

Kildehenvisninger

Eksterne henvisninger 
 Facebook:https://www.facebook.com/mariyayaremchukofficial?ref=hl
 Twitter: https://twitter.com/maria_yaremchuk
 Instagram: http://instagram.com/m_yaremchuk
 

Sangere fra Ukraine
Ukraines Eurovision Song Contest-deltagere
Deltagere ved Eurovision Song Contest 2014
Hinduismens historie

Hinduismen opstod i Indien og er en af verdens ældste religioner. Religionen blev til blandt bønder og krigere, der lagde vægt på et langt liv og ære. I 600-tallet f.v.t. tog nogle vismænd og filosoffer afstand fra livet i denne verden, og målet var nu at blive fri fra genfødsel i denne verden.

Historie

De ældste tekster 
De ældste indiske tekster stammer fra Vedaerne, der blev til fra ca. 1300 til 1100 f.v.t. De fortæller om, hvordan man ønskede rigdom, mange okser, sejr over fjenderne og et langt liv. Det sikrede man sig ved at ofre til guderne. Den vigtigste hed Indra. Han var en slags stammegud. Efter døden levede man videre hos forfædrene i dødsriget.

Den hemmelige lære 
Fra omkring 600 f.v.t. gjorde man op med ønsket om et langt liv. Man troede på samsara, dvs. at man blev født igen og igen, men man ville gerne ud af genfødslerne. Vejen ud blev den viden, som en række religiøse vismænd udbredte. En gang imellem skete det offentligt til store møder ved fyrsternes hoffer.

En anden måde var undervisning mellem lærer og elev. Her understregede man ofte, at læren var hemmelig, og ikke alle måtte kende til den. Samtidig mistede de gamle guder deres betydning, for de kunne kun love et langt liv og ikke frelse fra genfødsel.

Hinduismen tager form 

Den senere hinduismes store guder Shiva, Vishnu og Brahma fik stor betydning. Det skete, fordi man mente, at de kunne frelse mennesket fra genfødsel. Betingelsen var, at man følte hengivenhed overfor disse guder.

Heltedigtet Mahabharata blev til i denne periode. Det voksede over en lang periode til omkring 100.000 vers. Bhagavad Gita er en kortere fortælling. Her fortalte guden Krishna, at hvis man bare gør sin pligt, så vil Krishna tage ansvaret for ens handlinger, karma.

En ny gudsforståelse 
Muslimer erobrede store dele af Nordindien i løbet af 800- og 900-tallet. I perioden fra 1500 til 1800 herskede de muslimske stormoguler i Delhi. Samtidig dukkede en ny gudsforståelse op.

Man fokuserede nu på en enkelt gud: Guds kærlighed var uendelig, og han frelste det menneske, der hengav sig til ham. Mange hinduer mente også, at det ikke var religionens navn, der betød noget, men kun at man elskede guden.

Omkring 1500 ankom portugiserne til Indien, og de begyndte at udbrede kristendommen.

Fra 1800 til i dag 
I løbet af 1800-tallet begyndte hinduer at omtale sig selv som hinduer og ikke som tilbedere af Vishnu eller Shiva. Dermed blev hinduismen én religion. I samme periode blev Indien erobret af Storbritannien, men efter 2. verdenskrig blev Indien et selvstændigt land. Indien er i dag en sekulær republik, men hinduismen er den største religion i landet.

Hinduisme
Carpark Norths diskografi

Den danske rockgruppe Carpark Norths diskografi består af fire studiealbum, ét internationalt album, ét opsamlingsalbum, én EP, 17 singler og 3 internationale singler.

Album

Studiealbum

Internationale album

Opsamlingsalbum

EP'er 
 Carstereo (2000)

Singler

Internationale singler

Kilder 

Diskografier
Carpark North
Sfærernes Musik (Rued Langgaard)

Sfærernes Musik er et værk af Rued Langgaard komponeret i 1916–18 for orkester, kor, orgel, "fjernorkester" og sopran-solist.

Værket, der betragtes som forud for sin tid og en af de mest originale kompositioner i dansk musik i det 20. århundredes første halvdel, rummer adskillige nyskabelser, deriblandt et af musikhistoriens første eksempler på nedskreven musik der spilles direkte på klaverets strenge. Langaards omfattende brug af "clusters" i strygerne fik desuden komponisten György Ligeti til at proklamere sig selv for en "Langgaard-epigon" da Per Nørgård præsenterede ham for partituret i slutningen af 1960erne.

Sfærernes Musik blev uropført i 1921 in Karlsruhe, Tyskland. Uropførelsen var en succes men året efter fik værket en mere lunken modtagelse ved en opførelse i Berlin. Derefter blev det glemt eller negligeret og blev ikke opført igen før i 1968 hvor en opførelse i Stockholm indledte en renæssance for Langgaards musik.

Instrumentering

Hovedorkester
 Fire fløjter (piccolofløjter)
 Tre oboer (engelskhorn)
 Tre klarinetter
 Tre fagotter
 Otte horn
 Tre trompeter
 Tre basuner
 Bastuba
 Pauker
 Slagtøj
 "Glissando-piano" (klaver der spilles direkte på strengene)
 Orgel
 Sopran-solist
 Strygere

Fjernorkester 
 To fløjter
 Obo
 To klarinetter
 Horn
 Pauker
 Harpe
 Strygere

Kilder

Eksterne henvisninger
 Rued Langgaard – Sfærernes Musik (langgaard.dk)

Musik fra Danmark
Værker af Rued Langgaard
Musik i 1918
Katos diskografi

Den danske dj og producer Katos diskografi består af fire studiealbum, én EP og 27 singler.

Album

Studiealbum

EP'er 
 KATO presents: Yeah Yeah (2013)

Singler 

som featuring artist

som Vittrup

som Boy Meets Disco
 "Live louder" (2012)

Kilder

Diskografier
Biocity Aalborg

Biocity Aalborg er en biograf med 10 sale, beliggende på John F. Kennedys Plads i Kennedy Arkaden i Aalborg, lige ved Aalborg Busterminal og Aalborg Station.

Biografen der blev indviet i 2004 sammen med Kennedy Arkaden er Aalborgs- og Nordjyllands største med sine 1.470 sæder og 10 sale. 
Biografen ejes af Nordisk Film Biograferne. Den største sal er Sal 1 med 369 sæder og mulighed for 3D fremvisning.

Historie 
I forbindelse med åbningen af biografen i 2004 blev de to tidligere Nordisk Film-biografer Scala Bio og Bio 5 lukket, således at Astoria, foruden Biocity Aalborg, var den eneste tilbageværende Nordisk Film biograf i Aalborg. I 2007 skiftede Astoria navn til Metropol Aalborg.

Underholdning i Aalborg
Biografer i Danmark
Nordisk Film Biograferne
Væbnet neutralitet

Væbnet neutralitet er i international politik en position, som kan indtages af en suveræn stat eller en gruppe stater, og som indebærer at de ikke går i alliance med nogen af siderne i en krig, men at den vil forsvare sig mod neutralitetskrænkelser fra alle parter.

Historien har budt på to 'væbnede neutralitetsforbund'. Det første var en alliance af mindre flådemagter, som Katharina 2. af Rusland organiserede i 1780 for at beskytte den neutrale søhandel under den amerikanske uafhængighedskrig. Det andet forbund fandt sted under Revolutionskrigene og var et forsøg på at samle kræfterne igen. Et muligt tredje forbund blev diskuteret under den amerikanske borgerkrig, men blev aldrig realiseret.

Schweiz og Sverige er hver især kendt for deres væbnede neutralitet, som de opretholdt under både første og anden verdenskrig. Spanien var også neutral under begge verdenskrige.

Under anden verdenskrig antoges det, at Irland ville slutte sig til den modsatte side, hvis en af parterne (Storbritannien eller Tyskland) prøvede at invadere; historien har siden vist at begge sider havde lagt planer om at invadere Irland (se Irsk neutralitet). Irland var udadtil neutral under krigen, men gjorde indrømmelser over for De Allierede ved at dele efterretnings- og vejroplysninger, samt ved at hjemsende nedstyrtede RAF-flyvere.

Fodnoter

Bibliografi 
 Bienstock, Gregory. The Struggle for the Pacific. Alcester, Warwickshire, U.K.: READ BOOKS, 2007. 
 Bissell, Richard E. and Gasteyger, Curt Walter. The Missing link: West European Neutrals and Regional Security. Durham, N.C.: Duke University Press, 1990. 
 Jones, Howard. Crucible of Power: A History of American Foreign Relations to 1913. 2d ed. New York: Rowman & Littlefield, 2009. 
 Karsh, Efraim. Neutrality and Small States. Florence, Ky.: Routledge, 1988. 
 Murdoch, James C. and Sandler, Todd. "Swedish Military Expenditures and Armed Neutrality." In The Economics of Defence Spending: An International Survey. Keith Hartley and Todd Sandler, eds. Florence, Ky.: Routledge, 1990. 
 O'Sullivan, Michael Joseph. Ireland and the Global Question. Syracuse, N.Y.: Syracuse University Press, 2006. 
 Oppenheim, Lassa. International Law: War and Neutrality. London: Longmans, Green, 1906.
 Scott, James Brown. The Armed Neutralities of 1780 and 1800: A Collection of Official Documents Preceded by the Views of Representative Publicists. New York: Oxford University Press, 1918.
 Wills, Clair. That Neutral Island: A Cultural History of Ireland During the Second World War. Cambridge, Mass.: Harvard University Press, 2007. 

Diplomati
Krig
Wilhelm von Rümann

Wilhelm von Rümann eller Ruemann (født 11. november 1850 i Hannover, død 6. februar 1906 i München) var en tysk billedhugger.

Von Rümann studerede i Hannover og i München og blev stærkt påvirket af læreren Wagmüller; fra 1887 var han professor ved Münchens Akademi. Han har skabt mange monumentalarbejder: det betydelige sejrsmonument (Wörth), mindesmærker for Rückert (Schweinfurt), Ohm (München), Pettenkofer (München), for Vilhelm I (Stuttgart og Heilbronn), gravmælet over prinsesse Ludovika, den virtuosmæssig udførte naturalistiske buste af prinsesse Therese af Bayern med flere. I Berlins Nationalgalleri fandtes den smukke statue i marmor: Nøgen siddende pige (1901). Von Rümanns virksomhed bidrog i høj grad til skulpturens opsving i 1890'erne i München.

Kilder 
 

Billedhuggere fra Tyskland
Tyskere i 1800-tallet
Personer fra Hannover
Salmonsens
Organisationen af ukrainske nationalister

Organisationen af ukrainske nationalister OUN  () var en højreekstremistisk, nationalistisk ukrainsk politisk bevægelse grundlagt i Polen i mellemkrigstiden. OUN accepterede vold som et politisk redskab mod indenlandske og udenlandske modstandere. I 1942 oprettede OUN en militærgren af bevægelsen kaldet UPA.

OUNs målsætning 

OUNs erklærede mål var at skabe et etniskt rent ukrainsk område gennem en national revolution under ledelse af en diktator. Nationalisterne i OUN var imod demokrati, mangel på disciplin og blødhed overfor fjenderne, og byggede på Dmitro Dontsovs tanker, der gik ind for "nationalisme handling", som betyder vold. Idéerne var meget det samme som i de andre fascistiske bevægelser Østeuropa som Ustaše i Kroatien og Jerngarden i Rumænien. Jøderne blev betragtet som "den mest trofaste tilhængere af bolsjevikiske regime, og avantgarde for den moskovitiske imperialisme i Ukraine". OUN og UPA gennemførte massemord på den polske befolkning i de områder OUN så som ukrainske.

Perioden 1929-39 

Stepan Bandera og Roman Sjuchevitj var medstiftere af OUN. Begge havde været medlemmer af den ukrainske motstands- och sabotageorganisation UVO,  (). Begge gjorde hurtig karriere i OUN. Allerede i 1930 stod Sjuchevitj i spidsen for en bølge af angreb på polske hjem i Galicien. I 1931 var Bandera ansvarlig for OUNs propaganda, og i årene 1932-1933 var han næstkommanderende i organisationen. I juni 1933 blev Bandera udnævnt til regional leder i Galicien og opbyggede en afdeling i det vestlige Ukraine, der kæmpede mod både Polen og hvad de så som den sovjetiske imperialisme.

I 1933 dræbtes en embedsmand ved den sovjetiske konsulat i Lviv. For at sætte en stopper for polske ekspropriationer af ukrainsk ejendom angreb OUN polske embedsmænd. I 1934 dræbtes Polens indenrigsminister Bronislaw Pieracki i Warszawa af OUN-medlem Hryhoriy Matsejko. Pieracki havde det formelle ansvar for den polske regerings kamp mod OUN. Efter var angrebet Bandera stillet for retten både i Warszawa og Lviv. I Warszawa blev han anklaget for sin deltagelse i angrebet på Bronisław Pieracki og i Lviv for sin rolle som leder af OUN. Han blev dømt til døden, men hans dom blev forvandlet til livsvarigt fængsel. Imidlertid var han igen på fri fod, da de sovjetiske styrker besatte Lviv i 1939.

Efter krigen overlevede OUN blandt ukrainere i udlandet og siden 1991, efter Sovjetunionens opløsning og Ukraine blev selvstændigt, blev OUN igen aktive i Ukraine, men nu under navnet "Ukrainsk folkeforsamling (UNA)" og "Ukrainsk nationalistkongres (KUN)". KUN er en del af koalitionen Vort Ukraine, ledet af Ukraines tidligere præsident Viktor Jusjtjenko.

Litteratur og kilder

Eksterne henvisninger 

  Stepan Bandera - Perspectives for Ukrainian Revolution (audio recordings) 

Politiske partier i Ukraine
Ukraines historie
Polens historie
Nationalisme
Etableret i 1929
Dano (virksomhed)

Dano, ingeniørforretning & maskinfabrik var en dansk maskinfabrik og ingeniørvirksomhed med hovedsæde på Vadgårdsvej i Buddinge. Fabrikken fremstillede især anlæg, som omdannede affald til kompost og gødning. Dano byggede desuden fyr, kedler, stokere, industrielle ovne, rensningsanlæg for spildevand samt maskiner, der brugtes til fremstilling af lecasten og tentorstål.

Dano blev grundlagt i 1912 i en baggård på på Gammel Kongevej på Frederiksberg af ingeniøren Kai Petersen og maskinmontøren Christoffer Frode Müller. I begyndelsen blev der især produceret store kedel- og fyringsanlæg efter eget design, men i 1920'erne fandt stifterne på at markedsføre anlæg, som kunne forvandle husholdningsskrald og kloakslam til gødning og kompost til brug i gartnerier og i landbruget. Danos anlæg konkurrerede med det traditionelle forbrændingsanlæg.

Senere flyttede firmaet til Buddinge, hvor det havde jernbaneforbindelse til Slangerupbanen. Virksomheden ejedes af Ingeniør Kai Petersens Fond. Det var en selvejende institution, som den sidste overlevende af stifterne havde oprettet inden sin død i 1948. 

I 1956 blev dele af maskinfabrikken Smith, Mygind & Hüttemeier på Nørrebro overtaget af Dano, mens andre dele blev videreført som den senere Nordisk Karosserifabrik i Svendborg.

I 1960'erne var der stor efterspørgsel på Danos anlæg. Brasiliens ny hovedstad, Brasília, blev forsynet med et Dano-anlæg. I Danmark anvendte 19 kommuner Dano-anlæg, og der blev eksporteret til blandt andet USA og New Zealand samt til en række europæiske lande. Malmö kommun havde netop bestilt et anlæg, da Dano i september 1970 lukkede pludseligt og afskedigede alle 350 medarbejdere. Fabrikken blev revet ned, og boligbebyggelsen Vadgårdsparken opført på grunden.

Litteratur 
 Dano 1912-1937: Ingeniørforretning & Maskinfabrik: Buddinge Værk ved København: Hovedkatalog, 1937.
 Dano 1912-1962: Ingeniørforretning og maskinfabrik, 1962.

Kilder 
 Hans-Henrik Landsvig, Gladsaxe Byarkiv: Buddinges biologiske industrieventyr

Maskinfabrikker i Danmark
Ingeniørvirksomheder i Danmark
Etableret i 1912
Ophørt i 1970
Forsvundne bygninger, konstruktioner og anlæg i Danmark
Buddinge
Tidligere virksomheder på Frederiksberg
Michael Wagmüller

Michael Wagmüller (født 14. april 1839 ved Regensburg, død 26. december 1881 i München) var en tysk billedhugger.

I München studerede Wagmüller under Max von Widnmann, men fik stærkere impulser fra Pilotys malerskole. Han gjorde lykke med to nydelige genrefigurer: Pigen med firbenet og Pigen med sommerfuglen, udførte på en rejse 1868 til London en del portrætter, fortsatte med portrætplastik i hjemlandet (buster af Döllinger, Heyse, Liebig, Lachner etc.), sysselsattes i længere tid med dekorativ plastik for Ludvig II til slottene Linderhof og Herrenchiemsee og skabte modellen til Liebig-monumentet i München (fuldendt efter hans død af Wilhelm von Ruemann). Wagmüllers kunst har barokstilens maleriske holdning; med sit liv og sin uro bragte den nye momenter ind i Münchens kunst; mange af hans portrætbuster er ligesom Liebig-statuen meget livfulde i karakteristikken.

Kilder 
 

Billedhuggere fra Tyskland
Tyskere i 1800-tallet
Personer fra Regensburg
Salmonsens
Hipódromo Argentino de Palermo

Hipódromo Argentino de Palermo er beliggende i Buenos Aires i Argentina. Det er en af de mest fremtrædende hestevæddeløbsbaner i Argentina, og dens indretning tillader hestevæddeløb i alt slags vejr på dens 2400 meter lange bane.

Banen blev grundlagt d. 7. maj 1876 som den først væddelbsbane i Buenos Aires, og det første nationale derby blev afholdt der i 1884.

Til banens indvielse var byens tog og sporvogne ikke nok til at transportere det store antal interesserede. Tæt på 10.000 tilskuere overværede dog det første løb på banen. Åbningsløbet blev vundet af hesten "Resbaloso".

I 1898 blev et salgsområde for engelsk fuldblodsheste åbnet ved banen kaldet Tattersall de Palermo.

Den originale tribune blev erstattet af en Beaux Arts-tribune designed af Louis Faure-Dujarric i 1908.

Hippodromen introducerede i 1947 en teknologi kaldet "Fotovogn". Fotovogn var en fotografienhed, der registrerede det præcise øjeblik, hvor hestene krydsede linjen, dermed simplificerede man udvælgelsen af vinderen i tætte løb.

Tilføjelsen i 1971 af et elektrisk lyssystem på væddeløbsbanen muliggjorde løb afholdt om natten.

Eksterne henvisninger 
 Officiel hjemmeside

Hestevæddeløbsbaner
Idrætsanlæg i Argentina
Wellington Hippodrom

Wellington Hippodrom (også Wellingtonrenbaan) er en hippodrom til hestevæddeløb i Oostende i Flandern i Belgien bygget i 1883 og opkaldt efter Arthur Wellesley, 1. hertug af Wellington.

På Wellington Hippodrom afvikles løb indenfor både trav og galop. Fra begyndelsen af juni er der løb hver mandag indtil september. 

Grand Prix Prince Rose, der blev afholdt årligt i juli på Nationale feestdag, var et af banens mere prominente løb for engelsk fuldblod. Løbet var tidligere kendt som Grand International d'Ostende, men blev omdøbt til ære for den store belgiske hest, Prince Rose.

På anlægget har der været afholdt koncerter med kunstnere som Michael Jackson (1997), David Bowie (2002) og Bon Jovi (2003) samt Verdensmesterskabet i terrænløb i 2001.

I 2004 blev banens midte bygget om til en golfbane kaldet Wellington Golf Oostende. Den indeholder 4 holder ud af i alt 9. Golfbanen er lukket på løbsdage.

Kongelige Galleri i Ostend blev bygget for at forbinde banen til Leopold 2. af Belgiens villa, hvilket tillod kongen og hans gæster at bevæge sig mellem de to uden at blive generet af regn eller vind.

VM i cykelcross 2021 bliver kørt på banens område.

Film optaget på Wellington Hippodrom 
 1996: Camping Cosmos instrueret af Jan Bucquoy (Jockey-sekvens)

Eksterne henvisninger 

 Officiel hjemmeside for løb og events
 Official hjemmeside for Wellington Golf Oostende
 Samling af billeder af Wellington Hippodrom 

Hestevæddeløbsbaner
Bygninger, konstruktioner og anlæg i Belgien
Golfklubber og -baner
Flandern
Kong Oscars fjord

Kong Oscar Fjord er en fjord i Nordøst-Grønland biosfærereservat. Fjorden markerer den nordlige grænse af halvøen Scoresby Land. Det er en stor fjord, 10-25 km bred, der afgrænses af Traill Ø og Geografisk Samfund Ø. I den indre og nordlige ende af fjorden ligger Ella Ø. Lyell Grunde og Staunings Alper ligger mod sydvest.

Fjorden blev navngivet under en ekspedition i 1899 af Alfred Gabriel Nathorst som 'Konung Oscars Fjord' efter kong Oscar 2. af Sverige.

Fjorde på Grønland
Tokyo Hippodrom

er en væddeløbsbane til hestevæddeløb, der ligger i Fuchu i Tokyo i Japan. Anlægget blev bygget i 1933 og betragtes som "væddeløbsbanernes væddeløbsbane" indenfor japansk hestevæddeløb. Der er 13.750 siddepladser og anlægget har plads til i alt 223.000 tilskuere. 

Tokyo Hippodrom lægger plads til adskillige G1-løb (Grade 1), hvilke inkluderer Japan Cup, Tokyo Yushun (det japanske Derby) og Yasuda Kinen, en del af Asian Mile Challenge.

Fysiske attributter 

Tokyo Hippodroms græsbane måler 2.083 meter, med to startramper der muliggør løb på 1.800 og 2.000 meter. Jordbanen er på 1.899 meter, med en rampe til løb på 1.600 meter.Banen til steeplechase er 1.675 meter. 

Tidligere fandtes endvidere en rampe til 3.200 meters løb, der blev brugt til efterårsløbet Tenno Sho , men da dette løb blev afkortet til 2.000 meter, var der ikke længere brug for denne, og den er derfor ikke længere i brug.

Banen blev renoveret i 2007 (påbegyndt i 2000), hvor verdens største videoskærm blev tilføjet og tribunen blev opgraderet. Tribunen "Memorial 60" blev også tilbygget. HD-skærmen er 66 meter bred og 11 meter høj og har et areal på 749,4 m2. I 2009 overtog Kauffman Stadium i Kansas City, Missouri æren som indehaver af verdens største skærm 26 meter bred og 32 meter høj, hvilket giver et areal på 811,6 m2.

Referencer 

Hippodrom
Hestevæddeløbsbaner
Weihebroen

Weihebroen er en jernbanebro, der indgår som en del af Zhengzhou–Xi'an passagerjernbane, som er en højhastighedsjernbane mellem Zhengzhou og Xi'an i Folkerepublikken Kina. Weihebroen er 79,732 km lang og krydser floden Wei He to gange. Broen var ved sin fuldførelse verdens længste, men blev i 2010 overgået af to andre kinesiske jernbanebroer. 

Den kan beskrives som en jernbanerute på stylter (viadukt) da målet med broen ikke primært er at krydse floder og dale, men at holde en jævn højde med god afstand til jorden både af sikkerhedsgrunde og for ikke at hindre krydsende trafik eller jordbrug. Dette er noget som er blevet meget normalt for jernbane- og motorvejsruter både på det kinesiske fastland og i Taiwan.

Broen blev fuldført i 2008, og passagerlinjen åbnet i februar 2010.

Referencer 

Viadukter
Broer i Kina